Μαξίμη της Ολλανδίας

Η **Βασίλισσα Μάξιμα της Ολλανδίας** (Ολλανδικά: *Koningin Máxima der Nederlanden*, γεννημένη ως Μάξιμα Ζορρεγκιέτα Σερρούτι *Máxima Zorreguieta Cerruti*, 17 Μαΐου 1971 -) είναι η Βασιλική σύζυγος του βασιλιά Γουλιέλμου-Αλέξανδρου της Ολλανδίας. 

Στις 30 Απριλίου 2013, η Μάξιμα έγινε η πρώτη βασιλική σύζυγος της Ολλανδίας, μετά την Πριγκίπισσα Έμμα του Βάλντεκ και Πύρμοντ, δεύτερη σύζυγο του βασιλιά Γουλιέλμου Γ΄ των Κάτω Χωρών το 1890, και η πρώτη που γεννήθηκε εκτός Ευρώπης.

## Πρώιμη ζωή
Γεννήθηκε στις 17 Μαΐου 1971 στο Μπουένος Άιρες της Αργεντινής. Κόρη του Χόρχε Σορρεγιέτα, γραμματέα του υπουργείου Γεωργίας κατά την στρατιωτική δικτατορία της Αργεντινής την περίοδο 1976-1983, και της Μαρία ντελ Κάρμεν Σερρούτι Καρρικάρ. Έχει τρία μικρότερα αδέλφια, τον Μαρτίν, τον Χουάν και την Ινές, και τρεις μεγαλύτερες ετεροθαλείς αδελφές από τον πρώτο γάμο του πατέρα της, την Μαρία, την Άνχελες και την Ντολόρες. Ονομάσθηκε από την εκ πατρός προγιαγιά της, Μάξιμα Μπορίνο Γκονσάλες.

Τον Απρίλιο του 1999 γνώρισε τον Γουλιέλμο-Αλέξανδρο στην Σεβίλλη, κατά τη διάρκεια της Εαρινής Έκθεσης της Σεβίλλης. Σε μια συνέντευξη η Μάξιμα δήλωσε, ότι της παρουσιάστηκε ως «Αλέξανδρος», και δεν γνώριζε ότι ήταν πρίγκιπας. Νόμιζε ότι αστειεύεται όταν αργότερα της είπε ότι δεν ήταν μόνο ένας πρίγκιπας, αλλά ο Πρίγκιπας της Οράγγης και κληρονόμος του ολλανδικού θρόνου. Συμφώνησαν να συναντηθούν ξανά δύο εβδομάδες αργότερα στη Νέα Υόρκη, όπου η Μάξιμα εργαζόταν στη τράπεζα Dresdner Kleinwort Benson.

Η σχέση τους προφανώς ξεκίνησε στη Νέα Υόρκη, αλλά δεν συναντήθηκε για κάποιο διάστημα με τους γονείς του, τη Βασίλισσα Βεατρίκη και τον Πρίγκιπα Κλάους.

## Γάμος και οικογένεια
160px|thumb|left|Η Μαξίμη το 2015.
Στις 30 Μαρτίου 2001 το ζευγάρι ανακοίνωσε τον αρραβώνα του, η Μάξιμα απευθύνθηκε στο έθνος μιλώντας στα ολλανδικά (η οποία τότε μιλούσε μόνο τα βασικά) κατά τη διάρκεια της ζωντανής τηλεοπτικής εκπομπής. Η Μάξιμα έλαβε την ολλανδική ιθαγένεια σύμφωνα με βασιλικό διάταγμα στις 17 Μαΐου 2001 και από εκείνη την στιγμή έχει διπλή υπηκοότητα, την αργεντινή και την ολλανδική. Ο αρραβώνας τους εγκρίθηκε επισήμως από το κοινοβούλιο της Ολλανδίας μέσα στο 2001 - ένα απαραίτητο βήμα για τον Γουλιέλμο- Αλέξανδρο ώστε να παραμείνει κληρονόμος του θρόνου.

Η Μάξιμα και ο Γουλιέλμος-Αλέξανδρος παντρεύτηκαν στις 2 Φεβρουαρίου 2002 με πολιτικό γάμο στο Μπερς Βαν Μπερλάχε του Άμστερνταμ, ενώ στην συνέχει ακολούθησε ο θρησκευτικός γάμος στο Ναό Νιούε Κερκ του Άμστερνταμ. Μετά τον γάμο παρέμεινε Ρωμαιοκαθολική, και έλαβε τον τίτλο της *Πριγκίπισσας της Ολλανδίας, Πριγκίπισσα της Οράγγης-Νασσάου*.

Είναι η πρώτη Ολλανδή βασίλισσα που γεννήθηκε εκτός Ευρώπης, αν και μέσω του πατέρα της είναι απόγονος του βασιλιά Αλφόνσου Γ' της Πορτογαλίας και άλλων ευγενών οικογενειών της Ιβηρικής, που μετακόμισαν στην αντιβασιλεία της Αργεντινής κατά τις αρχές του 19ου αιώνα.

Οι γονείς της Μάξιμας δεν παρέστησαν στον γάμο, ο πατέρας της πληροφορήθηκε ότι δεν μπορούσε να παρευρεθεί λόγω του ρόλου που είχε κατά τη διάρκεια της διαδικασίας εθνικής αναδιοργάνωσης της στρατιωτικής δικτατορίας, και η μητέρα της επέλεξε να μην παρευρεθεί χωρίς τον σύζυγό της.

Η Μάξιμα και ο Γουλιέλμος- Αλέξανδρος έχουν αποκτήσει τρεις κόρες:
*την Αικατερίνη Αμαλία, Πριγκίπισσα της Οράγγης (2003-), 
*την Πριγκίπισσα Αλεξία της Ολλανδίας (2005-)
*την Πριγκίπισσα Αριάδνη της Ολλανδίας (2007-)

Η Μάξιμα έχει βαπτίσει την Κόμισσα Σοφία του Βάλντμπουργκ-Σάϊλ, τον Πρίγκιπα Σβέρε Μάγκνους της Νορβηγίας και την Κόμισσα Ελεονώρα της Οράγγης-Νασσάου.

## Τίτλοι και προσφωνήσεις
***Από 17 Μαΐου 1971 έως 2 Φεβρουαρίου 2002:** Η Δεσποινίς Μάξιμα Σορρεγιέτα Σερρούτι
***Από 2 Φεβρουαρίου 2002 έως 30 Απριλίου 2013**: *Η Αυτής Βασιλική Υψηλότης* η Πριγκίπισσα Μάξιμα της Ολλανδίας, Πριγκίπισσα της Οράγγης-Νασσοβίας, Κυρία βαν Άμσμπεργκ
***Από 30 Απριλίου 2013 έως σήμερα:** *Η Αυτής Μεγαλειότης* η Βασίλισσα ή *η Αυτής Μεγαλειότης* η Βασίλισσα Μάξιμα.
Ο πλήρης τίτλος της Μάξιμα είναι: η Αυτής Μεγαλειότης η Βασίλισσα Μάξιμα, Πριγκίπισσα των Κάτω Χωρών, Πριγκίπισσα της Οράγγης-Νασσοβίας.

### Τιμητικές διακρίσεις
**Ολλανδικές**
*  Ιππότης Μεγαλόσταυρου του Τάγματος του Ολλανδικού Λιονταριού
*  Μετάλλιο Βασιλιάς Γουλιέλμος Αλέξανδρος (30 Απριλίου 2013)

**Ξένες**
*  Μεγάλο Κορδόνι του Τάγματος του Λεοπόλδου Α΄
*  Μεγαλόσταυρος του Τάγματος του Στέμματος
*  Μεγαλόσταυρος του Τάγματος του Σταυρού του Νότου
*  Μέλος του Τάγματος του πιο Διακεκριμένου Οικογενειακού Τάγματος του Μπρουνέι, 1ης Τάξης
*  Μεγαλόσταυρος του Τάγματος της Τιμής
*  Ιππότης του Τάγματος του Ελέφαντα
*  Μεγαλόσταυρος του Τάγματος της Εθνικής Τιμής
*  Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας, Ειδική Έκδοση
*  Μεγάλο Κορδόνι του Τάγματος του Πολύτιμου Στέμματος
*  Μεγαλόσταυρος του Τάγματος του Αδόλφου του Νασσάου
*  Ζώνη του Τάγματος του Αετού των Αζτέκων
*  Μεγαλόσταυρος του Τάγματος του Αγ. Όλαφ 
*  Μέλος του Τάγματος του Σουλτάνου Καμπούς, 1ης Τάξης
*  Μεγαλόσταυρος του Τάγματος του Λευκού Αετού
*  Ντάμα Μεγαλόσταυρου του Τάγματος της Ισαβέλλας της Καθολικής
*  Διοικητής Μεγαλόσταυρου του Τάγματος του Πολικού Αστέρα
*  Μεγαλόσταυρος του Τάγματος της Ένωσης

## Παραπομπές

## Εξωτερικοί σύνδεσμοι
*Queen Máxima at the website of the Royal House

|-

Κατηγορία:Αργεντινοί ευγενείς
Κατηγορία:Οίκος της Οράγγης-Νάσσαου
Κατηγορία:Βασίλισσες της Ολλανδίας
Κατηγορία:Πριγκίπισσες της Ολλανδίας
Κατηγορία:Πριγκίπισσες της Οράγγης
Κατηγορία:Πριγκίπισσες της Οράγγης-Νάσσαου